als_Latn dik_Latn sag_Latn
Redaksisë së një gazete në Hamburg të Gjermanisë iu vendos zjarri nga disa persona, për shkak se kishte ribotuar karikatura të revistës franceze ‘Charlie Hebdo’ në lidhje me Profetin Muhamed. Policia arrestoi dy persona të dyshuar për ngjarjen. Nga zjarri në redaksinë e gazetës ‘Morgenpost’ nuk pati asnjë person të lënduar, por u shkaktuan vetëm dëme materiale. Zjarrvënia ka ndodhur gjatë mëngjesit te se shtunës në orën 02:00 me orën lokale kur nuk ka patur asnjë gazetar në redaksi. Disa persona qëlluan me gurë xhamat e godinës dhe hodhën një shishe me benzinë. Menjëherë shkuan forcat e zjarrfikësve për të vendosur nën kontroll zjarrin, ndërsa policia nisi punën për të identifikuar autorët e kësaj ngjarje. Gazeta ‘Morgenpost’ kishte ripublikuar disa karikatura të revistës ‘Charlie Hebdo’, gjë që mendohet se ka shkaktuar edhe zjarrvënien e qëllimshme.
als_Latn